**Zdenko** „**Denny**" **Vrandečić** (1978-yil 27-fevralda Olmoniyaning Shtutgart shahrida tugʻilgan) — kelib chiqishi xorvatiyalik kompyuter olimi. U Semantic MediaWiki va Wikidataning hammuallifi, Wikifunctions loyihasining yetakchi ishlab chiqaruvchisi va Wikimedia jamgʻarmasining maxsus loyihalar boʻyicha yetakchi mutaxassisi. U Olmoniyaning „The Dark Eye" oʻyini uchun modullarni ishlab chiqqan.

AQShning Kaliforniya shtatidagi San-Fransisko koʻrfazi hududida yashaydi.

Taʼlim
------

Vrandečić 1997-yildan Shtutgart universitetida aniq va tabiiy fanlardan tahsil oldi. Doktorlik dissertatsiyasini 2010-yilda Karlsrue texnologiya institutida (KIT) olgan. 2004-yildan 2012-yilgacha Rudi Studer bilan amaliy kompyuter fanlari va rasmiy tavsif tillari institutida (AFIB) bilimlarni boshqarish boʻyicha tadqiqot guruhida ilmiy xodim boʻlgan. 2010-yilda Janubiy Kaliforniya universitetiga kelgan.

Karyera va tadqiqot
-------------------

Vrandečić maʼlumotlar bazalari, maʼlumotlarni izlash, webga asoslangan ommaviy hamkorlik va semantik veb-saytlar bilan shugʻullanadi. 2012—2013-yillarda Vikipediyaga qardosh loyiha — Wikidata platformasining loyiha menejeri boʻlgan. Markus Krötzsch bilan birga KIT guruhida Semantic MediaWiki saytini yaratgan.

2013-yildan Google kompaniyasida ontolog boʻlib ishlay boshlagan. Google tomonidan qidiruv tizimining natijalarini turli manbalardan olingan semantik maʼlumotlar bilan kompilyatsiya qilish uchun foydalanadigan maʼlumotlar bazasini yaratgan. 2019-yil sentyabr oyida Vrandečić Googlening loyihalarni rivojlantirish boʻlimida Vikimedia Jamgʻarmasi loyihalari va Google qidiruv tizimini integratsiya qiluvchi Wiki-rezident sifatida ishlayotganini eʼlon qilgan.

2020-yil iyul oyida Googledan ketdi va "Abstract Wikipedia" loyihasini davom ettirish uchun Vikimedia Jamgʻarmasida ishlay boshladi. Loyiha koʻp tilli boʻlib, mashinaga asoslangan bilim platformasini yaratish uchun Vikidata maʼlumotlaridan foydalanishga qaratilgan Vikipediyaning 20 yillik yubileyiga yozgan murojaatida Vikipediya qardosh loyihalari boʻyicha texnik va shaxsiy mulohazalarni ishlab chiqqan.

Xorvatcha Vikipediya asoschilari va administratorlaridan biri. 2008-yilda Vikimaniya ilmiy dasturi rahbari boʻlib ishlagan. 2015 va 2016-yilgi Vikimaniya vasiylik kengashi aʼzosi boʻlgan.

Shaxsiy hayoti
--------------

Vrandecic Xorvatiya va AQSh fuqaroligiga ega. 2012-yilda oʻzbekistonlik Qamarniso Ismoilova (Kamara Vrandečić)ga uylangan. Hozirda rafiqasi va qizi bilan California Bay hududida yashaydi.

Manbalar
--------

1. ↑  *Contributors* (en). PubPub, 2020-10-15. ISBN 978-0-262-53817-6.
2. ↑  „Das Wikidata-Team" (de-DE). *Wikimedia Deutschland Blog* (4-aprel 2012-yil). Qaraldi: 27-fevral 2021-yil.
3. ↑  „Denny Vrandečić at Google". *research.google.com*. 5-iyul 2014-yilda asl nusxadan arxivlandi.
4. ↑  „Denny Vrandecic" (inglizcha). *The Knowledge Graph Conference*. Qaraldi: 27-fevral 2021-yil.
5. ↑  „Abstract Wikipedia/July 2020 announcement - Meta". *meta.wikimedia.org*. Qaraldi: 27-fevral 2021-yil.
6. ↑  „Eine Wikipedia für alle". *Der Spiegel, Nr. 3, S. 102* (16-yanvar 2021-yil).
7. ↑  *Contributors* (en). PubPub, 2020-10-15. ISBN 978-0-262-53817-6. *Contributors*. PubPub. 2020-10-15. ISBN  / 978-0-262-53817-6|978-0-262-53817-6.

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* ACM DL: 81314486580
* BIBSYS: 14062962
* BnF: cb172958311 (maʼlumot)
* en:DBLP: 59/5618
* GND: 141554568
* ISNI: 0000 0000 8066 339X
* LCCN: nb2018021084
* NLI: 005101639
* en:ORCID: 0000-0002-9593-2294
* S2AuthorId: 1808632
* VIAF: 122225036
* en:WorldCat Identities: lccn-nb2018021084

 |